BASES PARA A CONCESIÓN DE AXUDAS A ESCOLAS DE MÚSICA PÚBLICAS–2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 01/07/2015)

A Xunta de Goberno desta Deputación na súa sesión ordinaria do 5 de xuño de 2015, adoptou, entre outros, o seguinte acordo: O goberno desta institución é consciente de que determinados concellos da nosa provincia desenvolven un importante labor coa iniciativa de creación e co sostemento de centros públicos que imparten o ensino regrado de música que sinala o artigo 39.1 da Lei orgánica 1/1990, de 3 de outubro, de ordenación xeral do sistema educativo, e que no seu art.39.5 establece que os estudos de música se poderán cursar, sen límite de idade, en escolas específicas. A notable demanda do ensino de música xustifica o crecemento do número de escolas de titularidade pública para lle achegar á mocidade e ós afeccionados a posibilidade de cursar estes estudos, tanto para realizar unha actividade de formación artística como para continualos en conservatorios ou centros autorizados. Co fin de potenciar o funcionamento destas, das que son titulares determinados entes públicos, a Deputación establece as bases reguladoras para a concesión de axudas a escolas de música públicas: 1. Obxecto. Esta convocatoria vai destinada a subvencionar o funcionamento, no desenvolvemento das súas actividades docentes, das escolas de música de titularidade pública da provincia de Pontevedra, durante o ano 2015. O importe total das axudas será de cento cincuenta mil (150.000,00) euros, que se financiarán con cargo á aplicación 15/330.3260.462.06 do Orzamento provincial para o ano 2015.2. Solicitantes. Poderán solicitar estas axudas os titulares das escolas de música sinalados no punto anterior que conten coa correspondente autorización da Consellería de Educación e Ordenación Universitaria ó final do prazo establecido para a presentación de solicitudes e que radiquen na provincia de Pontevedra.3. Lugar e prazo de presentación de solicitudes. As solicitudes presentaranse no Rexistro xeral da Deputación: Tamén poderán presentarse das maneiras que establece o artigo 38.4 da Lei 30/1992, de 26 de novembro, de réxime xurídico das administracións públicas e do procedemento administrativo común. O prazo de presentación de solicitudes comezará o día seguinte ó da publicación desta convocatoria no Boletín Oficial da Provincia de Pontevedra (BOPPO) e rematará o 30 de setembro de 2015.4. Documentación. As solicitudes deberán formularse nos modelos normalizados, que se facilitarán no Rexistro xeral da Deputación, no Servizo de Cultura ou na páxina web da institución provincial, www.depo.es, achegando ademais a seguinte documentación: 5. Valoración das solicitudes. A concesión das axudas realizarase en réxime de concorrencia competitiva, tendo en conta para a súa adxudicación, os seguintes criterios: As propostas de concesión destas axudas someteranse ó ditame da Comisión informativa de Cultura e á aprobación do órgano de goberno competente. Transcorridos tres meses a partir do día seguinte en que remate o prazo de presentación da solicitude, sen que os interesados obteñan resposta expresa, entenderase desestimada a petición. A Deputación poderá requirir do solicitante cantos documentos e aclaracións considere necesarios para completar o expediente e tamén poderá dispor que se leven a cabo as comprobacións oportunas dos datos achegados polos solicitantes.6. Pagamento. As subvencións estarán condicionadas polos orzamentos dispoñibles e destinaranse ó financiamento de operacións correntes (gastos de funcionamento e profesorado). O aboamento da subvención materializarase mediante ingreso na conta bancaria sinalada pola entidade. O beneficiario da subvención para efectos de xustificación deberá remitir: A xustificación deberá presentarse antes do 31 de marzo de 2016.7. Obrigas dos beneficiarios. Nas comunicacións, escritos e propaganda das escolas de música que obteñan axuda deberá figurar o logotipo da Deputación de Pontevedra.8. Órgano competente para a aprobación das bases. De acordo co establecido na base 16.2 das de execución do orzamento para 2015 cumprindo o establecido no art.18 da Lei xeral de subvencións, o órgano competente para a aprobación destas bases é a Xunta de Goberno.9. Dereito supletorio. Para o non previsto nestas bases aplicaranse as normas incluídas nas Bases de execución do Orzamento xeral da Deputación de Pontevedra para o exercicio 2015, a Lei 38/2003, de 17 de novembro, xeral de subvencións (BOE núm.276, de 18/11/3), e demais lexislación de desenvolvemento.